Oana Roman le-a arătat urmăritorilor de pe Instagram ce obiect a primit de la mama ei, Mioara Roman, și pe care îl va purta de acum încolo mereu, ca să-i amintească de ea.
Este vorba despre un inel, pe care Mioara Roman l-a primit la împlinirea a 30 de ani de căsătorie și aceasta i l-a dăruit fiicei ei atunci când a născut-o pe Isabela.
"Inelul acesta a fost al mamei, primit la 30 de ani de căsătorie. Mi l-a dăruit mie când am născut-o pe Isa, dar eu i-am zis să îl poarte în continuare, pentru că știam că îi place foarte mult.
L-am curățat și aranjat și de acum îl voi purta mereu. Până când îl voi dărui Isabelei", a scris Oana Roman, pe Instagram.
Mioara Roman a încetat din viață pe 23 februarie, la 84 de ani, în urma unui stop cardio-respirator.
Oana Roman a spus în cadrul unui interviu că încă nu a învățat să trăiesc fără ea.
"Încă nu am învățat să trăiesc fără ea. Este foarte greu. Mama a făcut foarte mult bine. A influențat în mod pozitiv și decisiv viața multor oameni.
Eu am învățat foarte multe lucruri de la ea. A fost un exemplu de demnitate, onoare și echilibru", a declarat Oana Roman, la Antena 3 CNN.